Tamal

En tamal (fra nahuatl tamalli) er en tradisjonell matrett fra Mexico og Mellom-Amerika. Tamales ble laget i dette området lenge før spanjolene erobret området på 1500-tallet.

Tilberedning
En tamal lages av maismasse som pakkes inn i dekkbladene på maisen eller i bananblader. Deretter blir den dampet, slik av maismassen sveller og blir gjennomkokt. Det brukes mest maisblader i høylandet, mens bananblader er mer vanlige i lavlandet.

Fyll
Tamalene fylles gjerne med en chilisaus. Enten salsa verde laget av grønne tomater og grønn chili, eller salsa roja laget av vanlige tomater og rød chili. Det er også vanlig å fylle tamalene med kjøtt eller ost.

Søte tamaler fylt med vanilje eller jordbær serveres gjerne som dessert.

Bruk
Tamales tilberedes ofte i hjemmene, men selges også på gatene som hurtigmat. I Mexico spiser man tradisjonelt tamales til candelaria, kyndelsmesse, mens tamales gjerne er julemat i Costa Rica.Al Día: «Prepare 100 deliciosos tamales navideños con ¢21 mil ». I Costa Rica bruker man typisk Salsa Lizano til Tamales.

Referanser

Kategori:Meksikansk mat
Kategori:Costaricansk mat
Kategori:Julemat
Kategori:Ord og uttrykk fra nahuatl